Cardamine bulbifera

***Cardamine bulbifera*** (de: Zwiebel-Zahnwurz) ass eng Bléieplanz an der Gattung *[[Cardamine]]* an der Famill vun de Brassicaceae (de: Kreuzblütengewächse), déi op zerstreete Plazen a Mëtteleuropa virkënnt. Si ass eng méijäreg Planz a blitt vun Abrëll bis Juni.

## Beschreiwung
D'Planz gëtt 30 bis 70&nbsp;cm grouss. Hire Still ass onverzweigt, ënnen ass en heiansdo mat kuerzen Hoer bewuess, driwwer ass e glat. De Stengel dréit eng ganz Rëtsch Blieder, wouvun déi ënnescht ongerued gefidert sinn, mat jee 3-7 Deelbliedercher; déi iewescht Blieder si méi kleng an ongedeelt.

An de Blatachselen entwéckelt sech jee eng kleng, ee- bis kugelfërmeg brong-violett Zwibbel, déi zirka 3 bis 7&nbsp;mm grouss gëtt.

De Bléiestand dréit 5-12 Bléien. D'Kielechblieder si längelzeg eefërmeg, zirka 5 bis 7&nbsp;mm laang. D'Bléieblieder si blatzeg violett bis rosa, méi seele wäiss, an 13 bis 20&nbsp;mm laang. Nëmme ganz seelen entwéckele sech Scheeke (Friichten) mat zeidegem Som.

## Reproduktioun
D'Aart verbreet sech haaptsächlech vegetativ, engersäits duerch Wuesstem an Deelung vum Rhizom, anerersäits duerch déi kleng Zwiwwelen (Bulbillen) an den ieweschte Blatachselen. D'Zwiwwele falen am 3. oder 4. Joer vun der Mammeplanz erof a wuesse jiddwereng zu engem eegestännege Spross erun. Well sech nëmme seele Som entwéckelt, spillt déi sexuell Reproduktioun kaum eng Roll.

## Ekologie
D**Cardamine bulbifera'' wiisst a gemëschte [[Bichen|Bichebëscher]], virun allem op liichten, nierstoffräichen a meeschtens [[kallek]]haltege Biedem.

==Verbreedung==
D**Cardamine bulbifera* fënnt ee vu Mëtteleuropa bis [[Frankräich]], Süd[[england]], Süd[[skandinavien]] a Südost[[Europa (Kontinent)|europa]]. Am [[Osten|Oste]] kënnt se bis an de [[Kaukasus]] vir. An der Groussregioun [[Lëtzebuerg (Land)|Lëtzebuerg]]-[[Ardennen|Belsch Ardennen]] an [[Äifel]] gëtt et se nëmmen op ganz verstreete Plazen.

===Verbreedung zu Lëtzebuerg===
Zu Lëtzebuerg kënnt d*'Cardamine bulbifera* nëmme just an engem Säitendall vun der [[Our (Sauer)|Our]] nërdlech vu [[Stolzebuerg]] vir. Den Dall läit am [[Natura 2000|Natura-2000-Schutzgebitt]] vum [[Our (Sauer)|Our]]dall (dëst Gebitt erstreckt sech vun [[Ouren]] am Norde bis erof op [[Bëttel]]).

[[2011]] huet d'[[Stëftung Hëllef fir d'Natur]] vun [[natur&ëmwelt]] en 1 ha grousse [[Fiicht]]ebestand nieft dem Buchebësch mat der *Cardamine bulbifera*-Populatioun opkaaft. Et ass geplangt, d'Fiichten ewechzehuelen, fir se ufanks [[2012]] duerch jonk Buchen z'ersetzen, fir der *Cardamine bulbifera* d'Méiglechkeet ze ginn, hiert Areal dohin z'erweideren.

Zu Lëtzebuerg ass d*'C. bulbifera* integral geschützt (Règlement grand-ducal vum 19 August 1989).

==Systematik==
D'Aart gëtt vun engem Deel vun de Fuerscher an eng eege Gattung, *Dentaria*, gestallt, an dréit dann de [[synonym]]en Numm *Dentaria bulbifera*.

==Illustratiounen==
<gallery>
Fichier:Illustration Cardamine-Dentaria bulbifera0.jpg|*Cardamine bulbifera*.
Fichier:Cardamine bulbifera2 W.jpg|Bulbillen (Zwibbelen) an de Blatachselen.
Fichier:Cardamine bulbifera3 W.jpg|Déi ënnescht Blieder si gedeelt.
Fichier:Flower in Hřebeny.jpg|Bléien.
</gallery>

== Literatur ==
* Haeupler/Muer, 2000. *Bildatlas der Farn- und Blütenpflanzen Deutschlands*. Ulmer Verlag, Stuttgart. ISBN 3-8001-3364-4
* Oberdorfer, E. 1990. *Pflanzensoziologische Exkursionsflora*. Ulmer Verlag, Stuttgart. ISBN 3-8001-3454-3
* (C.), 2011. *Bestehende Population vergrößern. "natur&ëmwelt" fördert Verbreitung der Zahnwurz.'' Luxemburger Wort vum 30. September 2011, S. 28.

## Kuckt och
* Natura 2000
## Um Spaweck

* Verbreedungskaart vun der Cardamine bulbifera